เร่งจ่ายเงินเด็ก2แสนราย พิโกไฟแนนซ์แห่ปล่อยกู้
กรมบัญชีกลางเพิ่มรอบจ่ายเงินอุดหนุนเด็กแรกเกิดประจำเดือน ม.ค.อีก 2 แสนราย
20 ม.ค. 2561

กรมบัญชีกลางเพิ่มรอบจ่ายเงินอุดหนุนเด็กแรกเกิดประจำเดือน ม.ค.อีก 2 แสนรายน.ส.สุทธิรัตน์ รัตนโชติ อธิบดีกรมบัญชีกลาง เปิดเผยว่า กรมบัญชีกลางได้จ่ายเงินอุดหนุนเพื่อการเลี้ยงดูเด็กแรกเกิดให้แก่ผู้มีสิทธิโดยตรง โดยกรมกิจการเด็กและเยาวชนได้ส่งข้อมูลผู้มีสิทธิที่จะได้รับเงินในแต่ละเดือนให้กับกรมบัญชีกลาง ตั้งแต่เดือน ก.ย. 2559 ที่ผ่านมาทั้งนี้ การจ่ายเงินอุดหนุนเพื่อการเลี้ยงดูเด็กแรกเกิดประจำเดือน ม.ค. 2561 รอบที่ 1 จำนวน 1.86 แสนราย เป็นเงินทั้งสิ้น 134 ล้านบาท เมื่อวันที่ 9-10 ม.ค. 2561 ที่ผ่านมา แต่เนื่องจากมีการชะลอการจ่ายเงินสำหรับผู้มีสิทธิบางกลุ่มเพื่อตรวจสอบคุณสมบัติเพิ่มเติม ซึ่งกรมบัญชีจะจ่ายรอบที่ 2 ใน วันที่ 22-23 ม.ค.นี้ จำนวน 2.02 แสนราย เป็นเงินประมาณ 164 ล้านบาทสำหรับเดือน ก.พ. 2561 กรมบัญชีกลางจะจ่ายเงินในวันที่ 12-13 ก.พ. 2561 และตั้งแต่เดือน มี.ค. 2561 เป็นต้นไป จะจ่ายเงินภายในวันที่ 10 ของทุกเดือนตามเดิมนายพรชัย ฐีระเวช ที่ปรึกษาด้านเศรษฐกิจการเงิน สำนักงานเศรษฐกิจการคลัง (สศค.) เปิดเผยรายงานความคืบหน้าการแก้ไขปัญหาหนี้นอกระบบประจำเดือน ธ.ค. 2560 มีผู้ปล่อย สินเชื่อพิโกไฟแนนซ์ 428 ราย ใน 66 จังหวัด มีการปล่อยสินเชื่ออนุมัติสะสม 6,784 บัญชี เป็นเงิน 180 ล้านบาท หรือคิดเป็นวงเงินสินเชื่ออนุมัติเฉลี่ย 2.66 หมื่นบาท/บัญชี มีสินเชื่อค้างชำระเกินกว่า 3 เดือน (เอ็นพีแอล) จำนวน 26 บัญชี เป็นเงิน 0.99 ล้านบาท